قازاقیستانین تورکوستان شهرینده 7.جی اولوسلارآراسی تورکولوژی قورولتایی گئچیریلدی.
خوجا احمد یسوی اولوسلارآراسی تورکیه-قازاقیستان اونیورسیته‌سی طرفین‌دن تشکیل اولونان "تهلوکه‌ده‌کی تورک دیل‌لری" قونولو کونگره‌یه چوخ ساییدا اکادمیسین و اؤیرنجی قاتیلدی.
خوجا احمد یسوی اونیورسیته‌سی رئیسی یاردیمچیسی مصطفی ارن، کنگره‌ده چیخیشیندا، دیلین بشریتین وارلیق سبب‌لرین‌دن بیری اولدوغونو قید ائده‌رک،
"بیزلر دیلیمیزله وار اولوریق. دیلیمیز تهلوکه‌یه گیرمیشسه عینی زاماندا وارلیغیمیز دا تهلوکه‌ده دئمک‌دیر" دئدی.
باشکند اونیورسیته‌سی تورک دیلی و ادبیاتی بؤلوموندن پروفسور دکتر سوار اکر ایسه، دونیادا بعضی تورک دیل‌لری‌نین اؤلمه‌یه یاخین اولدوغونا دقت چکه‌رک، بون‌لاردان بعضی‌لری‌نین قیریم کارایجاسی و قاقاووزجا اولدوغونو دئدی.
آز انسانین دانیشدیغی دیلین چوخ یاشامایا‌جاغینی سؤیله‌ین اکر، دیلین یوخ اولما سبب‌لرین‌دن بیری‌نین ده عائله‌لرده اوشاق‌لارینا آنا دیلی‌نین اؤیردیلمه‌مه‌سی اولدوغونو وورغولادی.
